Document ID: /roh_data/filtered/fineweb-2-filterrobots_roh.jsonl.gz/5364

La raschun èn rapports davart rapiments e torturas mortalas dad omosexuals en la Tschetschenia. «Las autoritads han da persequitar ils rapports sgarschaivels e tschertgar e chastiar ils culpabels» citescha l’agentura da novitads tudestga DPA il directur dal biro per instituziuns democraticas e dretgs umans da l’OSCE, Michael Link.
Las autoritads localas n’hajan apparentamain betg gronda veglia da prender per mauns l’istorgia. Perquai saja inditgà che la Russia sezza agescha per la protecziun dals pertutgads.
Er las Naziuns Unidas e l’Uniun europeica han condemnà ils abus supponids e pretendan da sclerir ils cas.
RR novitads 08:00